# Protokoll fra årsmøte i TRONDRUDMARKA VEGSAMVIRKE SA

# Lørdag 25. februar 2023 kl. 09.30-11.00

Møtested: Nystølkroken, *fremmøte: 92 personer.*

1. **Godkjenning av innkalling, valg av referent og valg av møteleder.**

Innkallingen godkjennes.
Herbrand Haraldseth ble valgt som referent og leder Tore Ness ble valgt til møteleder.

**Infopunkt**

Før sak 2 holdt styrets leder et lengere informasjonsinnlegg knyttet til hva som skjer i området, hvordan ting er organisert og styrets syn på diverse saker. Hensikten var å oppklare eventuelle misforståelser og skape et felles bilde.
Informasjonsinnlegget omhandlet blant annet:

* En gjennomgang av styrets vurderinger ift av bruken av Facebook siden «Trondrudmarka Veg og Vel», og en forklaring på hvorfor den i en periode ble «sensurert». Vegstyret ønsker at denne siden i all hovedsak skal benyttes til tema som er relatert til veg og vel, og ber om at andre tema diskuteres i andre fora/grupper.
* Noen punkter knyttet til brøyting:
	+ Styrets vurdering er at vi har en svært gunstig brøyteavtale mtp pris.
	+ Vegsamvirket er kun involvert i avtale om brøyting av vegen Trondrudmarka. Brøyting av stikkveier og gårdsplasser håndteres uavhengig av Trondrudmarka Vegsamvirket.
	+ Ansvarlig for brøyting (Jørn Aksel Holm og Helge Holm) supplerte med informasjon knyttet til hvordan driften av brøyting gjennomføres og hva som kreves. Den viktigste ressursen i denne sammenhengen beskrives å være folkene som er villige til å stille opp sent og tidlig, inklusiv i høytider.
* Vedlikeholdsplanen som foreligger for Trondrudmarka (vegen) og hvorfor styret mener at bruk av anbud ikke er formålstjenlig:
	+ Styret har hentet inn priser fra sammenlignbare prosjekter. Prisen fremforhandlet med Holm Bygg og Maskin for oppgradering av vegen er etter Styrets vurdering svært konkurransedyktig.
	+ Styrets mening er at anbud innebærer ekstra og unødvendig jobb sett i lys av styrets kunnskap om prisbildet for slike jobber.
	+ Det er oppgradert ca 1,3km vei, fra rettstrekken nedenfor Trollset til Nystølkrysset. Oppgraderingen innebærer at man skifter ut masser og bygger opp med bærelag og bedre toppdekke. Oppgraderingen vil fortsette til sommeren. Det er ikke besluttet hvilken strekning som vil tas videre. Styret gjør en vurdering på dette når man ser status på veien til våren.
* Hvilke veisystemer som finnes i området og hvordan andelstilskudd og årsavgift fordeles mellom disse. Det finnes flere veglag i området. Samtlige hytter på Trollset, Nystølen, Kuluset og i Bostjernlia er pliktige medlemmer av vegene Trondrudvegen (fra Rukkedalsvegen til Miljøstasjonen) og Trondrudmarka (fra Miljøstasjonen til Jordeslivegen/Kuluset). Det betales andelstilskudd og årlig gebyr i begge disse vegene. Hytteeiere i Bostjernlia betaler i tillegg et mindre beløp for å kunne kjøre på deler av Jordeslivegen. For de som ønsker å kjøre opp Jordeslivegen må man ha egen avtale med Jordeslivegen.
1. **Årsberetning fra styret for 2022.**

Årsberetningen leses høyt av leder i Vegsamvirket.

Ingen spesielle kommentarer fra Årsmøtet, årsberetningen godkjennes.

1. **Regnskap 2022.**

Regnskapet presenteres av formann.

Inntekter kr. 456.735,- i 2022 mot kr. 447.010,- i 2021 (økning på kr 9.725,-).

Utgifter kr. 1.815.322,- i 2022, mot kr. 275.017,- i 2021 (økning på kr. 1.540.305,-).

Den store økningen i utgiftene er relatert til oppgraderingen av veiene.
Årets underskudd er på kr. 1.358.590,- og er tatt fra egenkapitalen.

Bankinnskudd er pr. 31/12-22 på kr. 349.684,-

Sum gjeld og egenkapital er kr. 357.485,-

1. **Revisors beretning og godkjennelse av regnskapet for 2022.**

Revisor har gått igjennom regnskapet og finner ingen mangler. Årsmøtet stilte et par oppklarende spørsmål før Årsmøtet videre godkjente regnskapet.

1. **Saker fra styret**
	1. **Forslag til nye vedtekter.**
	Det ble på årsmøtet i 2022 besluttet å nedsette en Vedtektskomité for å sette sammen et forslag til nye vedtekter. Vedtektskomitéen presenterte på årsmøtet 2 forslag. Disse hadde likelydende tekst med unntak av 2 ulike forslag til andelstilskuddet, hhv 7000,- eller 12.000,-.

	Hovedendringene i vedtektsforslaget:
		* + Økning av andelstilskudd til 7.000,- eller 12.000,- (inkl årlig konsumprisindeksering)
			+ Økning av antall representanter i valgkomitéen fra 2 til 3 personer.
			+ Begrensning i hvor lenge man kan sitte i valgkomitéen (3 perioder à 2 år)
			+ Justering av antall personer som må være til stede på årsmøtet før det tillates vedtektsendringer (fra 10 til 20)
			+ Endring av tidspunktet pliktig medlemskap oppstår. Gjeldende vedtekter definerer tidspunktet til når tomt fradeles. Dette forslås endret til ved godkjent byggemelding.
			+ Følgende punkt legges inn*: «Det skal tilstrebes at hytterepresentanten erstattes av en ny, når vedkommende har sittet i tre perioder á 2 år.»*
			+ Fjernet begrensningen i hvor mange medlemmer man kan representere med fullmakt.
			+ Oppdatering/modernisering av formuleringene knyttet til årsmøtets gjøremål (ingen reell endring i oppgaveporteføljen)
			+ Justering av formelle formuleringer knyttet til kommune, fylke, begrenset gjeldsansvar, kjønnsnøytral ledertittel m.m.
			+ Årsmøtet skal holdes før 1.mai (tidligere 15.august)

Videre fulgte en lengere diskusjon knyttet til om andelstilskuddet skulle legges på enten 7.000,- eller 12.000,-

Det ble informert om at en av hovedhensiktene med andelstilskuddet er at nye brukere av vegen skal betale for slitasjen byggeprosessen av hytta påfører vegen.

Det har de siste 5 årene vært svært høy utbyggingstakt i området. Vegstandarden har i samme tidsrom gått ned. Det er derfor nærliggende å anta at nye hytter ikke har betalt nok i andelstilskudd. Tall hentet fra siste 5 års regnskap viser at dette trolig ikke stemmer. Kun ca en fjerdedel av det som er tatt inn i andelstilskudd er benyttet til vedlikehold av vegen. Hadde resterende tre fjerdedeler blitt benyttet til vedlikehold er det sannsynlig at vegstandarden hadde blitt opprettholdt. Grunnen til at dette er gjort er en bevist strategi fra veistyret om å holde igjen på vedlikeholdet for dermed ha økte midler tilgjengelig til å oppgradere vegen til et nytt og høyere nivå enn den noen gang har hatt.

Det ble videre informert om at antallet gjenværende godkjente tomter som ikke har betalt andelstilskudd er svært lavt. Diskusjonen handler dermed om hva fremtidig godkjente hyttetomter skal betale for å bli del av Vegsamvirket. Ut fra det man ser i dag vil disse tomtene ligge i området før Trollset.

Argumentene årsmøtet spilte inn for alternativ A (Andelstilskudd på 12.000,-):

* + - * Et høyere andelstilskudd innebærer at eksiterende hytteeier trenger å betale mindre ifm oppgraderingen av vegen. Det ble uttalt at «5.000,- til eller fra er en liten sum for en som bygger en ny hytte»**.**
			* Det hevdes at bygging av ny hytte innebærer 250 bompasseringer. Med dagens pris på 40,- pr tur innebærer det 10.000,-. Dermed blir 7.000,- for lavt.

Argumentene årsmøtet spilte inn for alternativ B (Andelstilskudd på 7.000,-):

* + - * Det fremstår urettferdig å kreve en vesentlig høyere sum fra fremtidige hytteeiere sammenlignet det dagens hytteeiere har betalt. (Andelstilskuddet var 4000,- frem til og med 2019 og 7.000 etter 2019). Et visst rettferdighetsprinsipp bør gjelde.
			* Basert på at kun en fjerdedel av innkrevd anleggstilskuddet de siste årene er benyttet til vedlikehold av vegen er det sannsynlig at dagens nivå på 7.000,- er mer enn tilstrekkelig for å opprettholde standarden på vegen. Om hele summen faktisk benyttes til vedlikehold.
			* Fremtidige tomter for tilknytting til Trondrudmarka (vegen) vil i stor grad ligge nedenfor Trollset. Disse bruker kun ca halvparten av veglengde for å komme til sin hytte. Det vil føles urettferdig for disse å betale dobbelt så mye for å kjøre på halve strekningen. Denne urettferdigheten kan medføre at fremtidige hytteeiere vil kreve et såkalt skjønn. Dette innebærer at man får en objektiv vurdering av rettferdigheten til andelstilskuddet. Et skjønn uføres av Jordskifteretten. Normalt legges hovedvekten i en slik vurdering på hvor stor del av vegen man bruker. Dette kan medføre at disse tomtene vil kunne kreve å kun betale halve andelstilskuddet (for eksempel 6.000,- istedenfor 12.000,-). Dette vil også kunne få påvirkning på årsgebyret. Dvs at disse hyttene ikke trenger å betale mer enn halve årsgebyret. Å strekke strikken for langt med tanke på hvor man legger andelstilskuddet vil med andre ord kunne medføre at man får inn både mindre i andelstilskudd og fremtidige årsgebyr.

Diskusjonen ble avsluttet med en avstemming ift om alternativ A eller B skulle legges frem som forslag til nye vedtekter.

Alternativ A (Andelstilskudd på 12.000,-) fikk 44 stemmer
Alternativ B (Andelstilskudd på 7.000,-) fikk 68 stemmer

Alternativ B (Andelstilskudd 7.000) fikk da flertall.

Alternativ B ble deretter presentert som forslag til nye vedtekter.

Vedtektsendringer krever 2/3 flertall. Det nye forslaget ble enstemmig vedtatt som nye vedtekter for Trondrudmarka Vegsamvirke

* 1. **Forslag fra Ole C H Thomassen mht ny løsning for bom med automatisk skiltgjenkjenning.**Ole C Thomassen redegjorde kort for sitt forslag:
		+ - Det foreslås at det oppnevnes et utvalg som utreder og innhenter tilbud for etablering av bom med automatisk skiltgjenkjenning.
			- Hensikten er å bytte ut dagens bomløsning (årlig faktura for hyttereiere og vips/myntinnkast for tilfeldig forbipasserende) med en bomløsning basert på automatisk skiltgjenkjenning. Dette innebærer at alle passeringer videofilmes og faktureres/håndteres av et bomselskap. Dette organiseres via abonnementer der man registrer biler og betalingsløsning i deres systemer. All betaling for alle (hytteeiere, besøkende, håndtverekere osv) vil da gå via dette systemet. Ingen vil kunne passere bommen uten å betale.

Ole C Thomassen hadde på forhånd sendt inn et innspill med flere spørsmål til styret. Styreforman satte i gang med en oppsummering/besvarelse av disse spørsmålene, men ble avbrutt av flere av deltakerne i årsmøtet. Det ble bedt om at man skulle unngå å saksbehandle fordeler og ulemper med bomløsningene i møtet, og at man burde hoppe rett til avstemmingen knyttet til man skulle utrede som foreslått.

Styreforman etterkom årsmøtets ønske og avsluttet sin oppsummering.

Det ble videre gjennomført avstemming på om man skulle opprette et utvalg for å utrede muligheten for å etablere ny løsning for bom med automatisk skiltgjenkjenning. Det ble ikke flertall for å utrede ny bom-løsning. 57 stemmer mot utredning og 38 stemmer for.

1. **Årsavgift og bomavgift for 2024**.

Styret foreslo ingen økninger i avgiftene:

* Bomavgift kr. 40,-
* Årsavgift kr. 2.000,- for hyttene i området.
* Bomavgift årskort kr. 300,- for vinter-/sommer-kjøring for personer uten hytte i området vårt.

Årsmøtet foreslår å øke bomavgiften til 60,-. Forslaget trekkes etter et innspill knyttet til at dette vil kunne påvirke trafikken til Nystølkroken.

1. **Budsjett 2024**

Det budsjetteres med årsavgift kr. 2000,- også i 2024.
Styret planlegger videre å benytte tilgjengelige midler til å fortsette oppgraderingen av vegen.

1. **Utbedringsplan og arbeidsprogram for vegen vår.**På dette tidspunktet er møtet langt over tiden og for å spare tid viste styreformannen til det som ble sagt innledningsvis i denne sammenhengen:

*Det er oppgradert ca 1,3km vei fra nedenfor Trollset til Nystølkrysset. Oppgraderingen innebærer at man skifter ut masser og bygger opp med bærelag og bedre toppdekke. Oppgraderingen vil fortsette til sommeren. Det er ikke besluttet hvilken strekning som vil tas videre.*

1. **Orientering om Trondrudvegen og det som skjer der.**

På grunn av dårlig tid ble denne informasjonen forkortet. Forman informerte kort om prosessen rundt evaluering og forberedende arbeid som er gjort i de første bakkene opp fra Rukkedalsvegen. Dette iht en plan om å øke standarden til Trondrudvegen slik at den kan gjørs klar for asfalt. Helhetlig informasjonen legges ut på nesbyen.info i etterkant av møtet.

1. **Valg:**
* Kasserer Helge Holm og Styremedlem Ole Johnny Moen er på valg.
Valgkomiteen forslår Herbrand Haraldseth som ny kasserer og at Bård Asle Haraldset (dagens vara) går inn som styremedlem. Ole Johnny Moen foreslås flyttet til (vara)

Valgkomiteens innstilling godkjennes ved akklamasjon.

* Valgkomiteen; Styret foreslår gjenvalg av Ole Ronten og Anne Eriksen og at Ola B. Berntsen velges inn som ett nytt og tredje medlem iht de nye vedtektene.
Styrets innstilling godkjennes ved akklamasjon.
* Styret foreslår gjenvalg av revisorene Rolf Harald Christensen og Kjell Roar Ødeverp.
Styrets innstilling godkjennes ved akklamasjon.

Referent: Herbrand Haraldseth Nystølen, 25. februar 2023.